স্বামী-স্ত্রীর বিচ্ছেদ হয়েছে অনেক আগেই। তা সত্ত্বেও স্ত্রীকেই মেটাতে হবে প্রাক্তন স্বামীর বিদ্যুতের বিল। এমনই নির্দেশ দিয়েছিল হাইকোর্টের সিঙ্গল বেঞ্চ। বিলের অঙ্কটা একশো-দুশো বা হাজার টাকা নয়। ১ লক্ষ ২৫ হাজার  ৪৪৯ টাকার বিল পেয়ে এরপর ডিভিশন বেঞ্চে যান স্ত্রী। ডিভিশন বেঞ্চ অবশ্য নিরাশ করেনি  ছায়া সাউকে।    
 ব্যুরো: স্বামী-স্ত্রীর বিচ্ছেদ হয়েছে অনেক আগেই। তা সত্ত্বেও স্ত্রীকেই মেটাতে হবে প্রাক্তন স্বামীর বিদ্যুতের বিল। এমনই নির্দেশ দিয়েছিল হাইকোর্টের সিঙ্গল বেঞ্চ। বিলের অঙ্কটা একশো-দুশো বা হাজার টাকা নয়। ১ লক্ষ ২৫ হাজার  ৪৪৯ টাকার বিল পেয়ে এরপর ডিভিশন বেঞ্চে যান স্ত্রী। ডিভিশন বেঞ্চ অবশ্য নিরাশ করেনি  ছায়া সাউকে।     দুহাজার সাল থেকে সম্মতির ভিত্তিতে আইনি বিচ্ছেদ হয় হাওড়ার ছায়া সাউ তাঁর স্বামী গোপাল সাউয়ের। সেই থেকেই ২নম্বর জয় বিবি রোড ছাড়েন স্বামী ও স্ত্রী। স্বামী গোপাল সাউ চলে যান ভিনরাজ্যে ছেলের কাছে। আর স্ত্রী ছায়া ঘোষ চলে যান একই পাড়ায় ছ নম্বর জয়বিবি রোডে। এপর্যন্ত সব ঠিকঠিক ছিল। হঠাতই দুহাজার তেরোর ডিসেম্বরে সিইএসসির তরফে দুই নম্বর জয়বিবি রোডের ঠিকানার স্বামীর নামে এক লক্ষ পঁচিশ হাজার চারশো উনপঞ্চাশ টাকার বকেয়া বিল পান ছায়া ঘোষ। বিল না মেটালে  তাঁর বর্তমান বাসস্থানের বিদ্যুতের লাইন কেটে দেওয়া হবে বলেও জানানো হয়। বিদ্যুতের লাইনও কেটে দেয় সিইএসসি। এরপরই হাইকোর্টের সিঙ্গলবেঞ্চে মামলা করেন ছায়া সাউ। বিচারপতি নাদিরা পাথেরিয়া নির্দেশ দেন, ভাল স্ত্রী। তাই স্ত্রীকেই মেটাতে হবে প্রাক্তন স্বামীর বকেয়া।   
এরপরই হাইকোর্টের ডিভিশন বেঞ্চে যান ছায়া সাউ। বিচারপতি প্রণব চ্যাটার্জির বেঞ্চ নির্দেশ দেয়, যেহেতু সিইএসসি দু বছরের মধ্যে বকেয়া চায়নি তাই অবিলম্বে বিদ্যুত সংযোগ ফিরিয়ে দিতে হবে সিইএসসিকে। বকেয়াও মেটাতে হবে না ছায়া সাউকে।